open-index/open-wikipedia-markdown huggingface dataset:
Οκρές

Το **Οκρές** (τσεχικός και σλοβακικός όρος που σημαίνει επαρχία στα ελληνικά, από το Γερμανικό Kreis - κύκλος (ή περίμετρος) αναφέρεται σε διοικητικές οντότητες στην Τσεχία και τη Σλοβακία. Είναι παρόμοιο με το Λαντκράις στη Γερμανία ή το Οκρούγκ στις σλαβόφωνες χώρες.

Οι πρώτες επαρχίες σε τσεχικά εδάφη δημιουργήθηκαν από τομείς το 1850 με απόφαση της αυτοκρατορικής κυβέρνησης στην Αυστρία. Στην επικράτεια της σημερινής Σλοβακίας οι προκάτοχοί τους ήταν κομητείες του Βασιλείου της Ουγγαρίας (slúžnovský okres στα σλοβακικά). Η οργάνωση και οι λειτουργίες των επαρχιών ήταν διαφορετική στα τσχεικά εδάφη και την Ουγγαρία. Μετά τη δημιουργία της Τσεχοσλοβακίας οι επαρχίες έγινε διοικητική μονάδα του νέου κράτους με ενοποιημένο καθεστώς. Μετά την διάλυση της Τσεχοσλοβακίας την 1 Ιανουαρίου 1993, το επαρχιακό σύστημα χρησιμοποιείται σήμερα από τα δύο διάδοχα κράτη. 

## Ισοδύναμα
*Οκρέγκ
*Όκρουγκ
*Οκρούχα

## Δείτε επίσης
* Επαρχίες της Σλοβακίας (οκρές)
* Επαρχίες της Τσεχίας (οκρές)
* Πόβιατ
* Ραγιόν

### Ανώτερου επιπέδου διαιρέσεις
* Κράι
* Κράις

* Περιφέρειες της Σλοβακίας (κράι)
* Περιφέρειες της Τσεχίας (κράι)

### Κατώτερου επιπέδου διαιρέσεις
* Όμπετς (υποδιαιρέσεις ενός οκρές)

## Εξωτερικοί σύνδεσμοι
*Χάρτης: Τοποθεσία κάθε οκρές στη Τσεχία

Κατηγορία:Γεωγραφία της Σλοβακίας
Κατηγορία:Γεωγραφία της Τσεχίας
Άλεξ Παπακωνσταντίνου

Ο **Αλέξανδρος "Άλεξ" Παπακωνσταντίνου** (γ. 29 Δεκεμβρίου 1979 στη Μπρανκίρκα, Σουηδία), είναι Σουηδός τραγουδοποιός και μουσικός παραγωγός ελληνικής καταγωγής. Έχει δουλέψει με πολλούς γνωστούς καλλιτέχνες, συμπεριλαμβανομένων των Άννα Βίσση, Antique, Έλενα Παπαρίζου, Άρας, Κάμερον Κάρτιο και Σαρμπέλ. Το 2011, ο Παπακωνσταντίνου υιοθέτησε το ψευδώνυμο **Alex P** και ξεκίνησε να συνεργάζεται με τον μουσικό παραγωγό RedOne, συγγράφοντας το τραγούδι του Ενρίκε Ιγκλέσιας, "I Like How It Feels". Από τότε, μπήκε στην παραγωγή του RedOne και η ομάδα 2101 songs συνέγραψε και ανέλαβε την παραγωγή του άλμπουμ του Khaled, *[[C'est la vie (άλμπουμ του Khaled)|C'est la vie]]*,.

## Eurovision
Ο Παπακωνσταντίνου έχει γράψει ορισμένα τραγούδια για τη Eurovision:
* 2007: "Γειά σου Μαρία" του Σαρμπέλ (Ελλάδα)
* 2009: "Always" των Αϊσέλ και Άρας (Αζερμπαϊτζάν)
* 2012: "La La Love" της Ήβη Αδάμου (Κύπρος)
* 2018: "Fuego" της Ελένης Φουρέιρα (Κύπρος)
* 2019: "Replay" της Τάμτα (Κύπρος)

## Παραπομπές


## Εξωτερικοί σύνδεσμοι
* Alex Papaconstantinou charting songs on Swedish Singles Charts

Κατηγορία:Σουηδοί ελληνικής καταγωγής
ΑΠΣ Αστέρας Χαλέπας Χανίων

Ο **Αστέρας Χαλέπας** είναι ποδοσφαιρικό σωματείο με έδρα τα Χανιά της Κρήτης. Ή ίδρυση της ομάδας χρονολογείται το 1946. Ιδρυτικά στελέχη ήταν κυρίως βυρσοδέψες εκείνης της εποχής. Την δεκαετία του 1960 έφτασε μόλις ένα βήμα από την Β΄ Εθνική κατηγορία. Τέλος ο Αστέρας και λίγα ακόμη σωματεία ήταν ιδρυτές της Ένωσης Ποδοσφαιρικών Σωματείων Χανίων. Όμως η δικτατορία του 1967 κατήργησε την ομάδα όπως και άλλες των Χανίων. Τελικά το 1985 η ομάδα επανεγράφη στα οικία πρωταθλήματα και από τότε συμμετέχει κανονικά στα πρωταθλήματα της ΕΠΣΧ.

Ο Αστέρας Χαλέπας έχει αναδειχθεί:
*ΠΡΩΤΑΘΛΗΤΗΣ Β ΕΠΣΧ 2004
*ΠΡΩΤΑΘΛΗΤΗΣ Α ΕΠΣΧ 2006
*ΠΡΩΤΑΘΛΗΤΗΣ Γ ΕΠΣΧ 2013

Επίσης έχει κατακτήσει το Super Cup ΕΠΣΧ 2006 και έχει καταλάβει την ένατη θέση στο Εθνικό πρωτάθλημα της Δ Εθνικής το 2007.

Φιλοσοφία του σωματείου  είναι η χρησιμοποίηση του αθλητισμού ώς μέσον κοινωνικής κινητοποίησης και στήριξης υγιών αντιλήψεων όπως η καταπολέμηση της βίας της ξενοφοβίας και του ρατσισμού.

Ο Α.Π.Σ. Αστέρας Χαλέπας μέσα στα πλαίσια των ιδιαίτερων στόχων του όπως αυτοί εκφράζονται από τη φιλοσοφία της Διοίκησης και αφορούν στην προώθηση του παιδικού και εφηβικού αθλητισμού, της αλληλεγγύης και της ανάδειξης των ανθρωπίνων αξιών μέσω της προώθησης των δικαιωμάτων των παιδιών, από το 2005 συνεργάζεται επίσημα με την Ελληνική Εθνική Επιτροπή της UNICEF. 

Κατηγορία:Αθλητικοί σύλλογοι Χανίων
Τάκης Τσαντήλας

Ο **Τάκης Τσαντήλας** είναι συγγραφέας και ποιητής της νεότερης γενιάς. Γεννήθηκε, ζει και δραστηριοποιείται στη Λαμία. Διατελεί μέλος του Ομίλου Φθιωτών Λογοτεχνών και Συγγραφέων.

## Εργογραφία
 2006, *Ενδελεχή κι απόκρυφα ατοπήματα*, αυτοέκδοση

 2007, *Ανιχνεύοντας ουρανό*, εκδόσεις «Οιωνός»

 2008, *Ιχνηλατώντας τη σιωπή*, εκδόσεις «Οιωνός»

 2010, *Υδρίες ανάσες*, εκδ. «Οιωνός»

 2011, *Αλκυονίδες μνήμες*, εκδ. «Οιωνός»

 2011, *Της ροής και της τέφρας*, Άνεμος εκδοτική

 2013, *Το όλον και το τίποτα της νοσταλγίας*, εκδ. Οιωνός

 2015, *Σεπτά κι ανερυθρίαστα* - εκδόσεις Συμπαντικές διαδρομές

 2019, *ΥΣΤΕΡόΓΡΑΦΑ με παραλήπτη* - Χρόνος Εκδόσεις  

 2023, *Ενθύμια Κίρκης* - Χρόνος Εκδόσεις  

**Συνεργασίες**
* 1982, "Είδωλα που κραυγάζουν" με τον Κώστα Κολλημένο, Αυτοέκδοση
* 2007, "Εικονική λογοτεχνία και www.ποίηση.gr" με 17 δημιουργούς από το χώρο του διαδικτύου, Εκδόσεις Συμπαντικές διαδρομές
* 2008, "Προαιρετικά και ατημέλητα" με τη Μαρία Ροδοπούλου, Εκδόσεις Αρμός
* 2017, "Σύγχρονη Ανθολογία Της Νέας Ελληνικής Ποίησης" με την Ποιητική Ακαδημία, Εκδόσεις της Νέας Διάστασης

## Αναφορές


Κατηγορία:Έλληνες συγγραφείς του 21ου αιώνα
Joanne (τραγούδι)

Το "**Joanne**" (επίσης γνωστό και ως "**Joanne (Where Do You Think You're Goin'?)**") είναι ένα τραγούδι από την Αμερικανίδα τραγουδίστρια Lady Gaga για το πέμπτο στούντιο άλμπουμ της, *[[Joanne (Άλμπουμ)|Joanne]]* (2016). Η αρχική εκδοχή που υπήρχε στο άλμπουμ κυκλοφόρησε στις 22 Δεκεμβρίου 2017 ως τρίτο σίνγκλ στην Ιταλία, ενώ μια νέα εκδοχή του κομματιού σε πιάνο στις 26 Ιανουαρίου 2018 στον υπόλοιπο κόσμο.
Εμπνευσμένο από το χαμό της θείας της, Τζοάν, το κομμάτι αποτέλεσε το θεματικό κέντρο όλου του άλμπουμ. Η Gaga επιθυμούσε το τραγούδι να έχει θεραπευτικό ρόλο για όσους αντιμετωπίζουν την απώλεια αγαπημένων προσώπων.

## Μουσικό Βίντεο
Στις 25 Ιανουαρίου 2018 η Lady Gaga δημοσίευσε στα μέσα κοινωνικής δικτύωσης ότι μια νέα εκδοχή του τραγουδιού σε πιάνο θα είναι το επόμενο σίνγκλ του δίσκου, μαζί με ένα απόσπασμα του βίντεο. Την επόμενη μέρα, την ίδια ώρα που το κομμάτι έγινε διαθέσιμο στις ψηφιακές πλατφόρμες κυκλοφόρησε και το μουσικό βίντεο.

Το βίντεο αρχίζει με ένα κείμενο που εξιστορεί σύντομα την ιστορία της θείας της. Στη συνέχεια δείχνει τη Gaga άλλοτε να παίζει μουσική στην κιθάρα και το πιάνο, άλλοτε να φοράει ένα ζευγάρι κίτρινα γυαλιά και άλλοτε να περιπλανιέται κρατώντας μια βαλίτσα, περνώντας γραμμές τρένου. Τα πλάνα εναλλάσσονται, ασπρόμαυρα και έγχρωμα. Κάποιες άλλες σκηνές περιλαμβάνουν τη Gaga σε ένα δάσος, σε ένα λιβάδι, σε μια γέφυρα και να περπατάει σε ένα πεζοδρόμιο μεγάλης πόλης. Μια σκηνή επίσης περιλαμβάνει την αδελφή της, Νάταλι να παίζει μαζί της μπιλιάρδο.

## Κατάλογος Κομματιών
* **Digital Download - Piano Version**
# "Joanne (Where Do You Think You're Goin'?)" [Piano Version] – 4:39

## Τσαρτ

## Ιστορικό Κυκλοφορίας

## Παραπομπές


Κατηγορία:Τραγούδια της Lady Gaga
Κατηγορία:Singles του 2018
Κατηγορία:Τραγούδια του 2017
Κάσπαρ Μπαχ (περ. 1580–1642)

O **Κάσπαρ Μπαχ** (Caspar Bach, περ. 1580 - Σεπτέμβριος 1642-1644) ήταν Γερμανός μουσικός, γιος του Φάιτ Μπαχ. Από τις λιγοστές αναφορές που διαθέτουμε για αυτόν, είναι γνωστό πως εργάστηκε ως μουσικός (γερμ. Stadtpfeiffer) στη Γκότα το 1619, και τον επόμενο χρόνο στο Άρνσταντ, όπου για ένα διάστημα έζησε στον πύργο Νάιντεκ της πόλης ως μουσικός διευθυντής. Ο γιος του, Κάσπαρ Μπαχ, ήταν επίσης μουσικός που δραστηριοποιήθηκε στο Μπαϊρόιτ και τη Δρέσδη.

## Παραπομπές


## Πηγές
*Wolff, Christoph, Walter Emery, Peter Wollny, Ulrich Leisinger, and Stephen Roe. "Bach family." *Grove Music Online*. 2001. Oxford University Press. 26 Ιανουαρίου 2018.

Κατηγορία:Οικογένεια Μπαχ
Κατηγορία:Γερμανοί μουσικοί
Ριχάρδος (γιος του Γουλιέλμου του Κατακτητή)

O **Ριχάρδος της Νορμανδίας** (περί το 1054 - μεταξύ 1069 - 1075) ήταν δεύτερος γιος του Γουλιέλμου του Κατακτητή και της Ματθίλδης της Φλάνδρας.
Ο Ριχάρδος πέθανε την περίοδο 1069 - 1075 από δυστήχημα σε κυνήγι στο *Νέο Δάσος* και τάφηκε στον Καθεδρικό ναό του Ουέστμινστερ. Ο μικρότερος αδελφός του Γουλιέλμος Β΄ της Αγγλίας και ένας ανιψιός του που ονομαζόταν επίσης Ριχάρδος βρήκαν τον θάνατο αργότερα με τον ίδιο τρόπο στο ίδιο δάσος. Ο Ριχάρδος αναφέρεται μερικές φορές ως *"δούκας του Μπερνέι"* το οποίο αποτελούσε τμήμα των κατακτήσεων του πατέρα του, αυτό ήταν μάλλον λάθος που προέρχεται από μια λανθασμένη μετάφραση της επιγραφής στον τάφο του τον 16ο αιώνα που προοριζόταν για τον κόμη Μπεόρν ανιψιό του Κνούτου.

## Παραπομπές
 		


## Πηγές

*David Bates, William I, Oxford Online Dictionary of National Biography,2004
*James Robinson Planché's note, "An erroneous inscription in Winchester Cathedral", Journal of the British Archaeological Association 14 (1858)
*Orderic Vitalis, (Marjorie Chibnall, ed. and tr.) 3:114

Κατηγορία:Οίκος της Νορμανδίας
Ερνέστος Β΄ της Σαξονίας-Κοβούργου-Γόθας

Ο **Ερνέστος Β΄** (γερμ. *Ernst II*, 21 Ιουνίου 1818 - 22 Αυγούστου 1893) του Οίκου της Σαξονίας-Κοβούργου-Γόθας ήταν δούκας της Σαξονίας-Κοβούργου-Γόθας (1844-1893).

## Βιογραφία
Ο *Ερνέστος Αύγουστος Κάρολος Ιωάννης Λεοπόλδος Αλέξανδρος Εδουάρδος* ήταν ο πρωτότοκος γιος του Ερνέστου Α΄ της ΣαξονίαςΠκοβούργου-Γόθας και της Λουίζας των Βέττιν, κόρης του Αυγούστου της Σαξονίας-Γόθας-Αλτεμβούργου.

Το 1893 απεβίωσε στο Κάστρο Ραϊνχαρτσμπρούν της Σαξονίας-Κοβούργου-Γόθας σε ηλικία 75 ετών. Ήταν άτεκνος και τον διαδέχθηκε ο ανιψιός του, Αλφρέδος, γιος του αδελφού του, Αλβέρτου, και της εκ πατρός εξαδέλφης τους, Βικτωρίας του Ηνωμένου Βασιλείου.

## Οικογένεια
Νυμφεύτηκε το 1842 την Αλεξανδρινή, κόρη του Λεοπόλδου της Βάδης· δεν απέκτησαν απογόνους.

## Πρόγονοι


## Πηγές
* Baillie-Grohman, William Adolph (1896). Sport in the Alps in the Past and Present: An Account of the Chase of the Chamois, Red-deer, Bouquetin, Roe-deer, Capercaillie, and Black-cock, with Personal References and Historical Notes and Some Sporting Reminisces of H.R.H. the Late Duke of Saxe-Coburg-Gotha. London: Scribner.
* Saxe-Coburg and Gotha, Duke Ernest II of (1888). Memoirs of Ernest II: Duke of Saxe-Coburg-Gotha. London: Remington & Co. Publishers., four volumes.

## Αναφορές


Κατηγορία:Οίκος της Σαξονίας-Κοβούργου-Γόθας
Κατηγορία:Γερμανοί συνθέτες κλασικής μουσικής
Αλφρέδος της Σαξονίας-Κοβούργου-Γόθας (1874-1899)

Ο **Αλφρέδος** (γερμ. *Alfred,* 15 Οκτωβρίου 1874 - 6 Φεβρουαρίου 1899) από τον Οίκο της Σαξονίας-Κοβούργου & Γκότα ήταν πρίγκιπας και διάδοχος της Σαξονίας-Κοβούργου & Γκότα.

## Βιογραφία
Ο *Αλφρέδος Αλέξανδρος Γουλιέλμος Ερνέστος Αλβέρτος* ήταν το πρώτο παιδί και ο μόνος (επιβιώσας) γιος του Αλφρέδου του Ηνωμένου Βασιλείου, Δούκα της Σαξονίας-Κοβούργου-Γόθας, και της Μαρίας Αλεξάνδροβνας, κόρης του Αλεξάνδρου Β΄ της Ρωσίας. Ήταν εγγονός της Βικτωρίας του Ηνωμένου Βασιλείου.

Το 1899 απεβίωσε στο σανατόριο Μαρτινσμπρούν στο Μεράνο της Κομητείας του Τυρόλου της Αυστροουγγαρίας (σήμερα στο Νότιο Τυρόλο της Ιταλίας) σε ηλικία 24 ετών. Είχε σταλεί εκεί μία εβδομάδα νωρίτερα με μέριμνα των γονέων του, με την ελπίδα να αναρρώσει, κατόπιν απόπειρας αυτοκτονίας που είχε κάνει με πιστόλι (εντούτοις η επίσημη τότε αιτιολόγηση μιλούσε για φυματίωση). Στην πράξη αυτή οδηγήθηκε όταν η μητέρα του απαίτησε να διαλύσει τον γάμο που είχε κρυφά συνάψει το 1897 με την Ιρλανδή Μέιμπελ ΦιτςΤζέραλντ, εγγονή του Τσαρλς ΦιτςΤζέραλντ, 4ου Δούκα του Λένστερ, γυναίκα "*μη αντάξια της τάξης του*". 

Τάφηκε στο Δουκικό Μαυσωλείο του Κοιμητηρίου του Κοβούργου.

## Πρόγονοι

## Παραπομπές


## Πηγές
Cokayne, George Edward (April 1982). *The Complete Peerage of England, Scotland, Ireland, Great Britain, and the United Kingdom, Extant, Extinct, or Dormant*. 5 (Reprint of 1982 ed.). Gloucester, England: Sutton Publishing. p. 8. ISBN 0-904387-82-8.

Κατηγορία:Οίκος της Σαξονίας-Κοβούργου-Γόθας
Αλφρέδος της Σαξονίας-Κοβούργου-Γόθας

* Αλφρέδος της Σαξονίας-Κοβούργου-Γόθας (1844-1900) δούκας της Σαξονίας-Κοβούργου-Γόθας
* Αλφρέδος της Σαξονίας-Κοβούργου-Γόθας (1874-1899) διάδοχος, γιος του προηγουμένου

Κατηγορία:Γερμανοί ευγενείς
Αρθούρος του Κόννωτ & Στράθερν

Ο **Αρθούρος** (αγγλ. *Arthur, Duke of Connaught and Strathearn*, 1 Μαΐου 1850 - 16 Ιανουαρίου 1942) του Οίκου της Σαξονίας-Κοβούργου-Γόθας ήταν πρίγκιπας του Ηνωμένου Βασιλείου, δούκας του Κόννωτ και του Στράθερν, κόμης του Σάσσεξ, και γενικός κυβερνήτης του Καναδά.

## Βιογραφία
Ο *Αρθούρος Γουλιέλμος Πατρίκιος Αλβέρτος* ήταν το έβδομο παιδί και ο τρίτος γιος του Αλβέρτου της Σαξονίας-Κοβούργου-Γόθας και της Βικτωρίας του Ηνωμένου Βασιλείου. Γεννήθηκε την 1η Μαΐου 1850 και βαπτίστηκε στις 22 Ιουνίου του ίδιου έτους από το Τζον Σάμνερ, Αρχιεπίσκοπο του Κάντερμπερυ. Ανάδοχοί του ήταν ο Γουλιέλμος, Διάδοχος της Πρωσίας, η Ίντα, Πριγκίπισσα της Σαξονίας-Βαϊμάρης-Άιζεναχ, και ο Δούκας του Ουέλλιγκτον, του οποίου το όνομα έλαβε, καθώς είχαν κοινή ημέρα γενεθλίων.

Ακολούθησε στρατιωτική καριέρα και υπηρέτησε στη Νότια Αφρική, στον Καναδά, στην Ιρλανδία, στην Αίγυπτο και στην Ινδία.

Έλαβε τον τίτλο του *[[Δούκας του Κόννωτ και του Στράθερν|δούκα του Κόννωτ και του Στράθερν]]* το 1874. Το 1911 έλαβε τον τίτλο του *[[Γενικός Κυβερνήτης του Καναδά|γενικού κυβερνήτη του Καναδά]]*, αξίωμα που κατείχε έως το 1916.

Απεβίωσε το 1942 στο Μπάγκσοτ Παρκ του Σάρρεϋ της Αγγλίας σε ηλικία 92 ετών.

## Οικογένεια
Νυμφεύτηκε το 1879 τη Λουίζα Μαργαρίτα των Χόεντσολλερν, κόρη του Φρειδερίκου Καρόλου της Πρωσίας, και είχετρία  τέκνα:
* Μαργαρίτα (1882 - 1920), παντρεύτηκε το Γουσταύο ΣΤ΄ Αδόλφο της Σουηδίας.
* Αρθούρος (1883 - 1938), Πρίγκιπας του Κόννωτ.
* Πατρικία (1886 - 1974), παντρεύτηκε τον Αλεξάντερ Ράμσεϋ, αξιωματικό του Ναυτικού.

## Πρόγονοι

## Πηγές
* Works by or about Prince Arthur, Duke of Connaught and Strathearn at Internet Archive
* "Archival material relating to Prince Arthur, Duke of Connaught and Strathearn". UK National Archives.
* 8 May 1915, newspaper coverage of the Duke of Connaught's appearance at McGill University Convocation.
* Scouting Round the World, John S. Wilson, first edition, Blandford Press 1959 p. 81

## Αναφορές


Κατηγορία:Οίκος της Σαξονίας-Κοβούργου-Γόθας
Κατηγορία:Βρετανοί ελευθεροτέκτονες
Αρθούρος του Κόννωτ

Ο **Αρθούρος** (αγγλ. *Arthur of Connaught*, 13 Ιανουαρίου 1883 - 12 Σεπτεμβρίου 1938) από τον Οίκο της Σαξονίας-Κοβούργου-Γόθας ήταν πρίγκηπας του Κόννωτ.

## Βιογραφία
Ο *Αρθούρος Φρειδερίκος Πατρίκιος Αλβέρτος* ήταν το δεύτερο παιδί και ο μόνος γιος του Αρθούρου, Δούκα του Κόννωτ & Στράθερν, και της Λουίζας Μαργαρίτας των Χόεντσολλερν, κόρης του Φρειδερίκου Καρόλου της Πρωσίας.

Μεταξύ της 1ης Μαΐου και της 31ης Οκτωβρίου 1908, η Εθνική Έκθεση της Σκωτίας, που άνοιξε ο Αρθούρος του Κόννωτ, πραγματοποιήθηκε στο Πάρκο Σώτον στο Εδιμβούργο. Ένα από τα αξιοθέατα ήταν το χωριό της Σενεγάλης με τους γαλλόφωνους Σενεγαλέζους κατοίκους του, που έδειχναν τον τρόπο ζωής και την τέχνη τους ενώ ζούσαν σε καλύβες με μελίσσια, λειτουργώντας ως ανθρώπινος ζωολογικός κήπος.

Το 1938 απεβίωσε στο Λονδίνο σε ηλικία 55 ετών.

## Οικογένεια
Νυμφεύτηκε το 1913 την εξαδέλφη του Αλεξάνδρα, κόρη του Αλεξάντερ Νταφ, 1ου Δούκα του Φάιφ, και της Λουίζας του Ηνωμένου Βασιλείου (κόρης του Εδουάρδου Ζ΄), και είχαν ένα τέκνο:
* Άλασταιρ Ουίνδσορ (1914 - 1943), 2ος Δούκας του Κόννωτ & Στράθερν.

## Πρόγονοι

## Πηγές
* Hackett, Robert; Kingsepp, Sander (2001–2009). "IJN KIRISHIMA: Tabular Record of Movement". Combined Fleet. CombinedFleet.com. 
## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Γενικοί κυβερνήτες της Νότιας Αφρικής
Άλασταιρ Γουίντσορ του Κόννωτ & Στράθερν

Ο **Άλασταιρ Ουίνδσορ** (αγγλ. *Alastair Windsor*, 9 Αυγούστου 1914 - 26 Απριλίου 1943) από τον Οίκο της Σαξονίας-Κοβούργου & Γκότα ήταν ο 2ος δούκας του Κόννωτ & Στράθερν.

## Βιογραφία
Ο *Άλασταιρ Αρθούρος* ήταν το μόνο τέκνο του Αρθούρου του Κόννωτ και της Αλεξάνδρας, κόρης του Αλεξάντερ Νταφ, 1ου Δούκα του Φάιφ, και της Λουίζας (κόρης του Εδουάρδου Ζ΄ του Ηνωμένου Βασιλείου).

Το 1943 απεβίωσε στην Οττάβα του Οντάριο, στον Καναδά, σε ηλικία 29 ετών, άγαμος.

## Πρόγονοι

## Πηγές
*  "No. 34129". *The London Gazette*. 1 February 1935. p. 772.
## Παραπομπές


Κατηγορία:Οίκος της Σαξονίας-Κοβούργου-Γόθας
Αύγουστος της Κοΐμπρα

O **Αύγουστος** (πορτογαλ. *Augusto*, 4 Νοεμβρίου 1847 - 26 Σεπτεμβρίου 1889) από τον Οίκο της Μπραγκάνσα-Σαξονίας-Κοβούργου & Γκότα ήταν δούκας της Κοΐμπρα.

## Βιογραφία
Ο *Αύγουστος Μαρία Μιχαήλ Γαβριήλ Ραφαήλ Αγρικόλας Φραγκίσκος ντε Ασσίς Γκοντζάγκα Πέτρος ντε Αλκάνταρα Λοϊόλα* ήταν το έκτο παιδί και ο τέταρτος (επιζήσας) γιος του Φερδινάνδου της Σαξονίας-Κοβούργου & Γκότα και της Μαρίας Β΄ της Πορτογαλίας.

Το 1889 απεβίωσε στη Λισαβόνα σε ηλικία 42 ετών, άγαμος.

### Πρόγονοι


## Παραπομπές


## Πηγές
* *Almanach de Gotha*. 1888. p. 61.
* *The Gentleman's Magazine*. 1862. p. 223.

Κατηγορία:Οίκος της Σαξονίας-Κοβούργου-Γόθας
Ιωάννης της Μπέζα

Ο **Ιωάννης** (πορτογαλ. *João*, 16 Μαρτίου 1842 - 27 Δεκεμβρίου 1861) από τον Οίκο της Σαξονίας-Κοβούργου & Γκότα ήταν δούκας της Μπέζα.

## Βιογραφία
Ο *Ιωάννης Μαρία Φερδινάνδος Πέτρος ντε Αλκάνταρα Μιχαήλ Ραφαήλ Γαβριήλ Λεοπόλδος Κάρολος Αντώνιος Γρηγόριος Φραγκίσκος ντε Ασσίς Βοργίας Γκονζάγκα Φήλιξ* ήταν ο τρίτος γιος του Φερδινάνδου της Σαξονίας-Κοβούργου & Γκότα, βασιλιά της Πορτογαλίας ως συζύγου της Μαρίας Β΄ της Πορτογαλίας.

Το 1861 απεβίωσε στη Λισαβόνα σε ηλικία 19 ετών.

### Πρόγονοι


## Πηγές
* *Almanach de Gotha*. 1861. σελ. 58.
* *The Gentleman's Magazine*. 1862. σελ. 223.

## Αναφορές


Κατηγορία:Οίκος της Σαξονίας-Κοβούργου-Γόθας
Παλληνιακός Αθλητικός Όμιλος

Ο **Παλληνιακός Αθλητικός Όμιλος** είναι ελληνικός ποδοσφαιρικός σύλλογος που εδρεύει στη Παλλήνη Αττικής. Ιδρύθηκε το 1939 και έχει χρώματα το κίτρινο και το μαύρο. Έδρα του αποτελεί το Δημοτικό Στάδιο Παλλήνης «Γεώργιος Δέδες». Στο παρελθόν ο σύλλογος αγωνιζόταν στην Ε.Π.Σ. Αθηνών ενώ από το 2000 αγωνίζεται στην Ε.Π.Σ. Ανατολικής Αττικής. Την αγωνιστική περίοδο 2018-19, ο Παλληνιακός αγωνίστηκε για πρώτη φορά στο πρωτάθλημα της Γ' Εθνικής κατηγορίας.

## Ιστορία
Ο «**Αθλητικός Όμιλος Παλληνιακός**» ιδρύθηκε στην Παλλήνη τον Απρίλιο του 1939 από τους Νικόλαο Αναστασίου και Μάριο Κωνσταντινίδη. Μερικοί από τους παίκτες που απετέλεσαν την πρώτη ομάδα ήταν οι: Σαράντης Λιζάρδος (τερματοφύλακας), Αντώνιος Παπαδήμας, Γεώργιος Ρεντούμης, Γεώργιος Λέκκας, Ιωάννης Ηλίας Κοντογιάννης, Γεώργιος Πιττάκης, Δημήτριος Μπεσίρης, Κωνσταντίνος Βελονίδης, Χάιδας Γεωργούλας κ.α. Ο Νικόλαος Αναστασίου διετέλεσε πρόεδρος του συλλόγου μέχρι και το 1958. Από το 1949 έως το 1958 τοποθέτησε γενικό αρχηγό και προπονητή τον Νικόλαο Μίληση, τον μετέπειτα κοινοτάρχη Παλλήνης. Πρόεδροι του συλλόγου μετά το 1958 διετέλεσαν μεταξύ άλλων οι: Τσέλιος Πέτρος, Μίλησης Νικόλαος, Κοντογιάννης Κωνσταντίνος, Μαλλιαρός Δημήτριος, Αναστασίου Λεονάρδος, Μερτύρης Λάζαρος και Καραμπίνης Κωνσταντίνος του Βασιλείου.

Το 1953 η ομάδα κατέκτησε το κύπελλο των Μεσογείων, ένα σπουδαίο γεγονός για το μικρό χωριό. Σ’ αυτήν την επιτυχία μεταξύ άλλων συμμετείχαν οι παίκτες: Βασίλειος Σκούρας, Αναστάσιος Καραμπίνης, Ιωάννης Μπαξεβάνης, Βασίλειος Ρεντούμης, Χρήστος Λεβαντής, Αθανάσιος Χατζησταματίου. Από τα μέσα της δεκαετίας του '60 ο Παλληνιακός εντάχθηκε επίσημα στην Ε.Π.Σ. Αθηνών αγωνιζόμενος επίσημα στα πρωταθλήματα της. Το 2000 εντάχθηκε στη νεοσυσταθείσα Ε.Π.Σ. Ανατολικής Αττικής και έκτοτε αγωνίζεται στα πρωταθλήματα της. Το 2018 κατέκτησε το πρωτάθλημα και κέρδισε την ιστορική άνοδο στην Γ' Εθνική κατηγορία, επικρατώντας πανηγυρικά στην φιέστα του Α.Ο. Κορωπίου με 6-0 με προπονητή τον Βαγγέλη Χαντέ και γυμναστή τον Χρήστο Λαζαρίδη.  Αγώνας ντεμπούτο για το σύλλογο στο πρωτάθλημα της Γ' Εθνικής ήταν εντός έδρας αγώνας στις 7 Οκτωβρίου 2018, με αντίπαλο τη Νίκη Τραγανού όπου νίκησε με 3-0.

## Παραπομπές


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1939
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1939
Συμμετοχή της Ελλάδας στη Eurovision Χορού

Η Ελλάδα συμμετείχε στον πρώτο Διαγωνισμό Χορού της Γιουροβίζιον το 2007. Το ζευγάρι που εκπροσώπησε την χώρα ήταν η Ουρανία Κολλιού και ο Σπύρος Παυλίδης, οι οποίοι επιλέχθηκαν μετά από εθνικό τελικό. Διαγωνίστηκαν στους χορούς Jive και Showdance. Εξαιτίας των πυρκαγιών του 2007 που είχαν ξεσπάσει στα δάση της Ελλάδας, αυτή η εκδήλωση δεν προβλήθηκε ζωντανά στην Ελλάδα και η επιτροπή του διαγωνισμού επέλεξε να δώσει μόνο αυτή τους βαθμούς και να μην γίνει το televoting. Η Ελλάδα κατέλαβε την 13η θέση με 31 βαθμούς από 11 χώρες.

Η Ελλάδα συμμετείχε ξανά στον Διαγωνισμό Χορού της Eurovision το 2008. Ο Ιάσονας Ροδίτης και η Τόνια Κόσοβιτς χόρεψαν λάτιν και κατέλαβαν την 7η θέση με 72 βαθμούς. Ο τρίτος Διαγωνισμός Χορού της Γιουροβίζιον έχει ακυρωθεί προσωρινά.

## Διαμάχη
Το Αζερμπαϊτζάν και η Ελλάδα ανακοίνωσαν ότι επαγγελματίες χορευτές θα ήταν οι εκπρόσωποί τους στον Διαγωνισμό Χορού της Γιουροβίζιον το 2008. Σύμφωνα με τους κανονισμούς του Διαγωνισμού Χορού, δεν επιτρέπεται να συμμετέχουν στον Διαγωνισμό επαγγελματίες χορευτές. Η EBU διευκρίνισε ότι το ζευγάρι των χορευτών πρέπει να αποτελείται από έναν επαγγελματία (ο χορευτής που βγάζει τα προς το ζην από τον χορό) και έναν μη επαγγελματία, που είναι όμως γνωστός σε άλλον κλάδο πέρα από τον χορό. Ο μη επαγγελματίας χορευτής δεν χρειάζεται να είναι διασημότητα, εφόσον είναι γνωστός στον κλάδο του, και δεν αποτελεί προϋπόθεση ότι δεν έχει καμιά εμπειρία με τον χορό. Δεδομένου λοιπόν ότι οι εκπρόσωποι του Αζερμπαϊτζάν και της Ελλάδας αποτελούνταν από δυο επαγγελματίες χορευτές, δεν είναι ξεκάθαρο πώς εξηγείται η εγκυρότητα της συμμετοχής αυτών των χωρών.

## Συμμετέχοντες

## Ψηφοφορία
Η Ελλάδα έχει λάβει τους περισσότερους βαθμούς από ...

Η Ελλάδα έχει δώσει τους περισσότερους βαθμούς σε ...

## Σχολιαστές

## Παραπομπές
* Klier, Marcus (2008-09-06). "Poland wins Eurovision Dance Contest 2008 - © EBU © EBU Marcin Mroczek & Edyta Herbus Poland wins Eurovision Dance Contest 2008!". *ESCToday*
* Granger, Anthony (29 May 2011). "What caused the death of the Eurovision Dance Contest?". *Eurovoix.xom*. Eurovoix.com
* Rules | Eurovision Dance Contest - Glasgow 2008 
* Eurovision Dance Contest 2008 Glasgow Танцевальное Евровидение 2008 Глазго

Ελλαδα
Αθλητικός Όμιλος Γλυκών Νερών

Ο **Αθλητικός Όμιλος Γλυκών Νερών** είναι αθλητικός σύλλογος με έδρα τα Γλυκά Νερά στην Αθήνα. Επίσημο έτος ίδρυσης του συλλόγου είναι το 1977, έχει χρώματα το μπλε και το λευκό και έμβλημα τον δισκοβόλο του Μύρωνα. Διατηρεί τμήμα ποδοσφαίρου από την ίδρυσή του και επίσης, διαθέτει τμήμα μπάντμιντον και τζούντο.

Η ποδοσφαιρική ομάδα του συλλόγου έχει παρουσία στην Δ΄ Εθνική κατηγορία. Ανήκει στη δύναμη της Ε.Π.Σ. Ανατολικής Αττικής.
## Ιστορία
Ο **Αθλητικός Όμιλος Γλυκών Νερών Αττικής** ιδρύθηκε το 1977 και αναγνωρίστηκε από το Πρωτοδικείο Αθηνών με την απόφαση υπ΄ αριθμόν 3357/77 του καταστατικού. Ιδρύθηκε ως αμιγώς ποδοσφαιρικό σωματείο και πρώτος πρόεδρος του συλλόγου ήταν ο Μιχάλης Παναούσης, ενώ ένας εκ των ιδρυτών και πρώτος προπονητής της ομάδας ήταν ο Σπύρος Ανδρίκου. Την ίδια εποχή κατασκευάστηκε και το γήπεδο Γλυκών Νερών. Το 1978 αναγνωρίστηκε επίσημα από την Ε.Π.Ο. με Αριθμό Μητρώου 2524 και εντάχθηκε στη δύναμη της Ε.Π.Σ. Αθηνών, συμμετέχοντας για πρώτη φορά σε επίσημο πρωτάθλημα και συγκεκριμένα στη Γ΄ Κατηγορία Ε.Π.Σ. Αθηνών την περίοδο 1978-1979.

Ο Μιχάλης Παναούσης διετέλεσε πρόεδρος του συλλόγου έως και το 1992, συνδέοντας το όνομά του με την πρώτη άνοδο της ομάδος στην Β΄ Ε.Π.Σ. Αθηνών. Έως το 2000 η ομάδα ανέβηκε δύο κατηγορίες, το 1998-99 (Α’ Ε.Π.Σ.Α.) και το 2001-02 (Δ’ Εθνική), ενώ παράλληλα κατασκευάστηκε ο φυσικός χλοοτάπητας του γηπέδου αλλά και το βοηθητικό γήπεδο. Από την αγωνιστική περίοδο 2002-03 μέχρι και το 2007-2008, η ομάδα αγωνίστηκε με επιτυχία στη Δ’ Εθνική κατηγορία, με προέδρους τους Γιώργο Πλατανιώτη και Γιώργο Παπαμακάριο. Από τη περίοδο 2008-2009 η ομάδα συμμετέχει στην Α’ Ε.Π.Σ.ΑΝ.Α.

## Άλλα αθλητικά τμήματα

Ο Α.Ο. Γλυκών Νερών δραστηριοποιείται εκτός του ποδοσφαίρου και στα ατομικά ολυμπιακά αθλήματα του τζούντο και του μπάντμιντον, διατηρώντας πλήρως τα αντίστοιχα αθλητικά τμήματα. Το τμήμα μπάντμιντον ιδρύθηκε το 2008 και το τμήμα τζούντο το 2017.

Ανήκει στη δύναμη της Ελληνικής Ομοσπονδίας Τζούντο και της Ελληνικής Ομοσπονδίας Φιλάθλων Σωματείων Αντιπτέρισης (Ε.Ο.Φ.Σ.Α.) αντίστοιχα. Έδρα των τμημάτων μπάντμιντον και τζούντο του συλλόγου αποτελεί το Κλειστό Γυμναστήριο Γλυκών Νερών.

## Παραπομπές


## Εξωτερικοί σύνδεσμοι
*Επίσημη ιστοσελίδα του συλλόγου
*Επίσημη σελίδα Facebook του συλλόγου
*Επίσημη σελίδα Facebook τμήματος τζούντο του συλλόγου

Κατηγορία:Αθλητικοί σύλλογοι Αθήνας
Κρίστοφ Μπαχ

Με το όνομα **Κρίστοφ Μπαχ** είναι γνωστοί οι:
* Κρίστοφ Μπαχ (μουσικός) (1613-1661): Γερμανός μουσικός της μπαρόκ περιόδου
* Κρίστοφ Μπαχ (ηθοποιός) (γεν. 1975): Γερμανός ηθοποιός
Κρίστοφ Μπαχ (μουσικός)

O **Κρίστοφ Μπαχ** (Christoph Bach, 19 Απριλίου 1613, Βέχμαρ - 12 Σεπτεμβρίου 1661, Άρνσταντ) ήταν Γερμανός μουσικός της μπαρόκ περιόδου, γιος του Γιοχάνες Μπαχ και παππούς του Γιόχαν Σεμπάστιαν Μπαχ. Σύμφωνα με την Γενεαλογία του Γ. Σ. Μπαχ, εργάστηκε στην υπηρεσία της Αυλής της Βαϊμάρης και αργότερα στο Έρφουρτ και το 1654 στο Άρνσταντ, όπου εγκαταστάθηκε ως «μουσικός της αυλής και της πόλης» και έζησε εκεί όλα τα μετέπειτα χρόνια της ζωής του. Νυμφεύτηκε τη Μαρία Μαγδαληνή Γκράμπλερ, με την οποία απέκτησε τρεις γιους, όλοι μουσικοί, τον Γκέοργκ Κρίστοφ Μπαχ και τους δίδυμους Γιόχαν Αμπρόζιους Μπαχ, που έγινε ο πατέρας του Γιόχαν Σεμπάστιαν Μπαχ, και Γιόχαν Κρίστοφ Μπαχ.

## Δείτε επίσης
* Οικογένεια Μπαχ

## Πηγές
* Neumann, W. & Schulze, H.-J. (eds.) (1963). *Schriftstücke von der Hand Johann Sebastian Bachs. Bach-Dokumente*, i. Leipzig.
* Wolff, Christoph, Walter Emery, Peter Wollny, Ulrich Leisinger, and Stephen Roe. "Bach family." *Grove Music Online.* 2001. Oxford University Press. 26 Ιανουαρίου 2018.

## Παραπομπές


Κατηγορία:Γερμανοί μουσικοί
Κατηγορία:Οικογένεια Μπαχ
Φραγκισκανικό Μοναστήρι της Φόινιτσα

Έξω από την πόλη Φόινιτζα, στην κεντρική Βοσνία–Ερζεγοβίνη, βρίσκεται το **Μοναστήρι των Φραγκισκανών** (στα κροατικά: **Franjevački samostan Fojnica**), που είναι αφιερωμένο στο Άγιο Πνεύμα.

Στο μοναστήρι, που ιδρύθηκε το 1668, υπάρχει βιβλιοθήκη με περίπου 12.500 τόμους, μεταξύ των οποίων βρίσκονται 156 έργα που είναι γραμμένα στη Βοσνιακή Κυριλλική και 13 βιβλία τυπωμένα πριν από το 1500 (αρχέτυπα). Τα περισσότερα από τα βιβλία που φυλάσσονται εκεί τυπώθηκαν ανάμεσα στο 16ο και 19ο αιώνα. Στα αρχεία της βιβλιοθήκης βρίσκονται περισσότερα από 3.000 έγγραφα της Οθωμανικής Αυτοκρατορίας και τρία από αυτά χρονολογούνται το 1481. 

Στο μουσείο του μοναστηριού φυλάσσεται η Διαταγή (Ahd-Namah) του Μωάμεθ Β' του Πορθητή, που έδωσε τη δυνατότητα στους Φραγκισκανούς μοναχούς να κηρύττουν ελεύθερα ανάμεσα στους Καθολικούς στη Βοσνία καθώς με αυτήν παρέχονταν εγγυήσεις για την ασφάλεια και την ελευθερία των μοναχών της εν λόγω μονής καθώς και το *Fojnica Armorial*, ένα χειρόγραφο βιβλίο, που χρονολογείται από το 1304, και στο οποίο απεικονίζονται οι θυρεοί μερικών Βαλκανικών κρατών και κάποιων σημαντικών οικογενειών της Βοσνίας. Επίσης υπάρχει έκθεση σπάνιων νομισμάτων.

Το Μοναστήρι των Φραγκισκανών στη Φόινιτζα έχει ανακηρυχτεί Εθνικό Μνημείο της Βοσνίας Ερζεγοβίνης.

## Παραπομπές


## Εξωτερικοί σύνδεσμοι
*
*http://www.fojnica-samostan.com/novo/
*https://web.archive.org/web/20171103115614/https://www.bosnasrebrena.ba/v2010/samostani-i-zupe/samostansko-podrucje-fojnica/fojnica.html

Φοινιτσα
Χακάν Τσαλχάνογλου

Ο **Χακάν Τσαλχάνογλου** (τουρκικά: *Hakan Çalhanoğlu*, προφ.: *Χάκαν Τσάλχανολου*, 8 Φεβρουαρίου 1994) είναι Τούρκος ποδοσφαιριστής που αγωνίζεται ως επιθετικός μέσος στην Ίντερ και στην Εθνική Τουρκίας. Κατέχει, επίσης, και τη γερμανική υπηκοότητα.

## Καριέρα
### Σε συλλόγους
Η επαγγελματική του καριέρα ξεκίνησε το 2011 από την Καρλσρούη και στη συνέχεια έπαιξε στο Αμβούργο και στη Μπάγερ Λεβερκούζεν. Το καλοκαίρι του 2017 υπέγραψε στη Μίλαν, όπου αγωνίστηκε για τέσσερις σεζον. Το 2021 αποκτήθηκε από την ιταλική Ίντερ.

### Στην εθνική ομάδα
Παίζει στην εθνική Τουρκίας από το 2013. Ήταν στο ρόστερ της ομάδας στο Euro 2016, στα προκριματικά του Μουντιάλ του 2018, στο Euro 2020 και στο Euro 2024.

## Παραπομπές


Κατηγορία:Τούρκοι ποδοσφαιριστές
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Τούρκοι ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Εθνικής Τουρκίας Κ17
Κατηγορία:Ποδοσφαιριστές Εθνικής Τουρκίας Κ20
Κατηγορία:Ποδοσφαιριστές Ευρωπαϊκού Πρωταθλήματος 2024
Τσικ (ποταμός)

Ο **Τσικ** ή **Τσικέρ** (, , ) είναι ποταμός στη βόρεια Σερβία. Είναι δεξιός παραπόταμος μήκους 95 χιλιομέτρων στον ποταμό Τίσα και ρέει εξολοκλήρου εντός της επαρχίας Μπάτσκα της της Βοϊβοντίνας.

Ο Τσικ εκβάλλει στο βορειοδυτικό τμήμα του Σουμποτίτσκα Πεστσάρα, ανάμεσα στο χωριό Ταβανκούτ και τη Σουμπότιτσα, κοντά στα ουγγρικά σύνορα, σε υψόμετρο 128 μ. Ξεκινάει ως μια ασήμαντη βραδεία ροή νερού κοντά στα χωριά του Ταβανκούτ Τσικέριγια και Κομπίνο Σέλο. Από την πηγή έως το στόμιο, ο ποταμός ρέει προς τα νοτιοανατολικά, δίπλα στους οικισμούς Βέρουσιτς και Ναουμοβίτσεβο.

Καθώς ο ποταμός μεγαλώνει δίπλα στα χωριά Βίσνιεβατς, Τσανταβίρ και Ντουσάνοβο, κατασκευάζονται φράγματα για τη ρύθμιση της ροής, τόσο στην άνω όσο και στην κατώτερη πορεία. Στην κατώτερη πορεία υπάρχει χοντρή ανάπτυξη καλαμιού, το οποίο βρίσκεται σε βάθος 2-4 μ. Μετά τα χωριά Τόρνιος, Σβετίτσεβο και Ομπόρνιτασα, ο ποταμός χύνεται στον Τίσα στο Μπάτσκο Πέτροβο Σέλο, σε υψόμετρο 74 μ.

Ο Τσικ είχε παραμεληθεί από τους περιβαλλοντικούς οργανισμούς για κάποιο χρονικό διάστημα, αλλά στη δεκαετία του 1990 το κάτω μέρος του ποταμού είχε καθαριστεί και ο κάποτε σχεδόν νεκρός ποταμός γέμισε πάλι με διάφορα είδη ψαριών με αποτέλεσμα να γίνει ένα σημαντικό αλιευτικό θέρετρο.

Ο Τσικ ανήκει στη λεκάνη απορροής της Μαύρης Θάλασσας και δεν είναι πλωτός. Ο ίδιος, αποστραγγίζει μια περιοχή 481 τετραγωνικών χιλιομέτρων. Το όνομα του ποταμού προέρχεται από την ουγγρική λέξη *csikó*, που σημαίνει πουλάρι.

## Αναφορές
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; 

Κατηγορία:Ποταμοί της Σερβίας
Κατηγορία:Γεωγραφία της Βοϊβοντίνας
Το τέλος της αθωότητας (ταινία)

***Το τέλος της αθωότητας*** (*The Basketball Diaries*) είναι ένα αμερικάνικο δράμα για την ενηλικίωση, σε σκηνοθεσία Scott Kalvert. Πρωταγωνιστούν: Λεονάρντο Ντι Κάπριο, Lorraine Bracco, James Madio και Μαρκ Γουόλμπεργκ. Η ταινία είναι μια αναπροσαρμογή του ομώνυμου αυτοβιογραφικού έργου του Jim Carroll και διηγείται τα εφηβικά χρόνια του Carroll ως ένα πολλά υποσχόμενο παίκτη μπάσκετ στο γυμνάσιο και συγγραφέα που εθίστηκε στην ηρωίνη μαζί με τους παραστρατημένους φίλους του.

## Πλοκή
Η ταινία είναι μια προσαρμογή του ποιητή και του απομνημονεύματος νεανικών ημερολογίων του Jim Carroll (Leonardo DiCaprio) που καταγράφει την καλειδοσκοπική ελεύθερη πτώση του στον οδυνηρό κόσμο του εθισμού στα ναρκωτικά. Ως μέλος μιας φαινομενικά ασυναγώνιστης ομάδας μπάσκετ γυμνασίου, η ζωή του Jim επικεντρώνεται στο γήπεδο μπάσκετ και το γήπεδο γίνεται μια μεταφορά για τον κόσμο στο μυαλό του. Ένας καλύτερος φίλος, ο Bobby (Michael Imperioli), ο οποίος πεθαίνει από λευχαιμία, ένας προπονητής ("Swifty") που παίρνει απαράδεκτες ελευθερίες με τα αγόρια στην ομάδα του, εφηβική σεξουαλική αγωνία και όρεξη για κοκαΐνη και ηρωίνη, όλα αυτά αρχίζουν να καταπατούν το όνειρο του μικρού Jim να γίνει ένα αστέρι του μπάσκετ.

Σύντομα, τα σκοτεινά δρομάκια της Νέας Υόρκης γίνονται ένα καταφύγιο από την ανησυχία της μητέρας για τον γιο της. Δεν μπορεί να πάει στο σπίτι και η μοναδική του διαφυγή από την πραγματικότητα των δρόμων είναι η ηρωίνη, για την οποία κλέβει και εκδίδει τον εαυτό του. Μόνο με τη βοήθεια του Reggie (Ernie Hudson), ενός παλαιότερου φίλου της γειτονιάς με τον οποίο ο Jim "πήρε ένα παιχνίδι", μπορεί να ξεκινήσει το μακρύ ταξίδι πίσω στη λογική, που τελικά τελειώνει με τη φυλάκιση του Jim στο Νησί του Riker για την επίθεση, τη ληστεία, την αντίσταση της σύλληψης και την κατοχή ναρκωτικών. Αφού ο Jim περνάει μήνες στη φυλακή, απελευθερώνεται και αλλάζει τη ζωή του γύρω από την εκτέλεση της ποίησης του από τα ημερολόγιά του σχετικά με τη ζωή του.

## Κριτικές
Η ταινία αυτή τη στιγμή κατέχει μια βαθμολογία "κακή" 46% στον ιστότοπο Rotten Tomatoes. Ο Roger Ebert έδωσε δύο αστέρια στα τέσσερα καταλήγοντας: "Τελικά, ο Jim φαίνεται να εισέρχεται μέσα από μια "πόρτα σκηνής" και στη συνέχεια τον ακούμε να λέει την ιστορία της καθόδου και της ανάκαμψής του. Δεν μπορούμε να πούμε αν αυτό υποτίθεται ότι είναι γνήσια μαρτυρία ή παράσταση, αυτό είναι το πρόβλημα με όλη την ταινία." 

## Soundtrack
Το soundtrack του Basketball Diaries κυκλοφόρησε το 1995 από την PolyGram για να συνοδεύσει την ταινία, με τραγούδια από τo ροκ συγκρότημα Pearl Jam και την PJ Harvey. Το AllMusic το βαθμολόγησε με τρία αστέρια στα πέντε.

## Παραπομπές


Κατηγορία:Αμερικανικές ταινίες της δεκαετίας 1990
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες του 1995
Κατηγορία:Αμερικανικές βιογραφικές ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές δραματικές ταινίες
Κατηγορία:Αμερικανικές ανεξάρτητες ταινίες
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες γυρισμένες στο Νιου Τζέρσεϊ
Παννονική Θάλασσα

Η **Παννονική Θάλασσα** ήταν μια ρηχή αρχαία θάλασσα, στην οποία βρίσκεται σήμερα η Παννονική Λεκάνη στην Κεντρική Ευρώπη. Η Παννονική Θάλασσα υπήρχε κατά τη διάρκεια των εποχών του Μειόκαινου και του Πειόκαινου, όταν αποτέθηκαν θαλάσσια ιζήματα βάθους 3-4 χιλιομέτρων στην Παννονική Λεκάνη.

## Ιστορία
Η Παννονική Θάλασσα, για το μεγαλύτερο μέρος της ιστορίας του, ήταν μέρος της Παρατηθύος Θάλασσας. Μια άνοδος των Καρπαθίων στην εποχή του Μειόκαινου την απομόνωσε από την υπόλοιπη Παρατηθύ (πριν από περίπου 10 εκατομμύρια χρόνια).

Κατά τη διάρκεια της πρώτης ιστορικής φάσης της, η Παννονική Θάλασσα είχε μια δυτική σύνδεση με τη Μεσόγειο μέσω των εδαφών της σύγχρονης Λιγουρικής Θάλασσας, της Βαυαρίας και της λεκάνης της Βιέννης. Μέσω του στενού Τζέρνταπ, η Παννονική Θάλασσα συνδεόταν με την Παρατηθύ στην Λεκάνη Βαλλαχίας-Πόντου. Η Παννονική θάλασσα συνδεότα επίσης με το Αιγαίο μέσω της σύγχρονης κοιλάδας Πρέσεβο.

Η μείωση της αλατότητάς της είχε ως αποτέλεσμα να αναπτυχθεί μια ενδημική πανίδα.

Η Παννονική Θάλασσα υπήρχε για περίπου 9 εκατομμύρια χρόνια. Τελικά, η θάλασσα έχασε τη σύνδεσή της με την Παρατηθύ και έγινε μόνιμα μια λίμνη (*Παννονική Θάλασσα*). Το τελευταίο απομεινάρι της, η Σλαβονική Λίμνη, αποξηράνθηκε στην εποχή του Πλειστόκαινου. Τα απομεινάρια των πρώην νησιών της Παννονικής Θάλασσας είναι τα σύγχρονα ορεινά νησιά της (Μέτσεκ, Παπούκ, Πσούνι, Κρντίγια, Ντίλι, Φρούσκα Γκόρα και όρη Βρσατς).

## Στον λαϊκό πολιτισμό
Το 1979, ο σέρβος μουσικός Τζόρτζε Μπαλάσεβιτς κυκλοφόρησε ένα σινγκλ με τον τίτλο Panonski Mornar (Παννονικός ναύτης).

## Δείτε επίσης
* Παρατηθύς
* Παννονική Πεδιάδα
* Παννονική Λεκάνη
* Ωκεανός Πεδεμοντίου-Λιγουρίας
* Σιδηρά Πύλη (Δούναβης)

## Παραπομπές
*Dragan Rodić, Geografija za I ili III razred srednje škole, Zavod za udžbenike i nastavna sredstva, Beograd, 1995.
*Dr Dušan J. Popović, Srbi u Vojvodini, knjiga 1, Novi Sad, 1990.
*Dr Aleksa Ivić, Istorija Srba u Vojvodini, Novi Sad, 1929.
*Predrag Medović, Praistorija na tlu Vojvodine, Novi Sad, 2001.

## Εξωτερικοί σύνδεσμοι
* Map of the Pannonian Sea (στα ουγγρικά)

Κατηγορία:Προϊστορική Ευρώπη
Κατηγορία:Γεωγραφία της Βοϊβοντίνας
Κάσπαρ Μπαχ

Με το όνομα **Κάσπαρ Μπαχ** είναι γνωστοί οι:
* Κάσπαρ Μπαχ (περ. 1580–1642), Γερμανός μουσικός, γιος του Φάιτ Μπαχ
* Κάσπαρ Μπαχ (περ. 1605), Γερμανός μουσικός, γιος του Κάσπαρ Μπαχ
Γκρανίτ Τζάκα

Ο **Γκρανίτ Τζάκα** (*Granit Xhaka*, αλβανική προφορά: ɡɾaˈnit ˈdʒaka, 27 Σεπτεμβρίου 1992) είναι Ελβετός επαγγελματίας ποδοσφαιριστής, που αγωνίζεται ως μέσος στην Πρέμιερ Λιγκ ως αρχηγός για τη Σάντερλνατ, καθώς και στην Εθνική Ελβετίας.

## Καριέρα
Ξεκίνησε να αγωνίζεται επαγγελματικά στη Βασιλεία το 2010, με την οποία κέρδισε δύο πρωταθλήματα και ένα κύπελλο Ελβετίας. Το 2012 πήρε μεταγραφή για την Γκλάντμπαχ, στην οποία έμεινε μέχρι το 2016. Τα μέσα του 2016 αποκτήθηκε από την Άρσεναλ, με την οποία κέρδισε το 2017 και το 2020 το Κύπελλο Αγγλίας και το Κομιούνιτι Σιλντ. Τον Σεπτέμβριο του 2019 ορίστηκε από τον προπονητή, Ουνάι Έμερι, αρχηγός της ομάδας, ωστόσο παρέμεινε μέχρι τον Νοέμβριο. Από το 2023 μέχρι το 2025 ήταν παίκτης της Μπάγερ Λεβερκούζεν, με την οποία κατέκτησε το πρωτάθλημα Γερμανίας (2024). Από το 2025 είναι πάικτης της Σάντερλνατ.

Έχει κατακτήσει με την Εθνική Ελβετίας U17 το Παγκόσμιο Κύπελλο του 2009. Με την εθνική ομάδα των ανδρών έχει αγωνιστεί στο Μουντιάλ του 2014, στο Euro του 2016, στο Μουντιάλ του 2018, στο Euro του 2020, στο Μουντιάλ 2022 και στο Euro 2024.

## Παραπομπές


## Εξωτερικοί σύνδεσμοι

* 
* Επίσημη ιστοσελίδα 

Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:FIFA Century Club
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γερμανία
Κατηγορία:Ελβετοί αλβανικής καταγωγής
Φοβοφοβία

Φόβος της φοβίας ή φόβος του φόβου: περιλαμβάνει έντονο άγχος και μη πραγματικό και μόνιμο φόβο μήπως το άτομο βιώσει φόβο ή αναπτύξει μια φοβία. Ο όρος φοβοφοβία (Phobophobia) αναφέρεται στο φόβο της φοβίας ή των φοβιών που μπορεί να εμφανίσει το άτομο, με αποτέλεσμα να εκδηλώνει έντονο άγχος και φόβο, που μπορεί να φτάσει στα όρια του πανικού. Πρόκειται για ένα πιο διάχυτο και γενικευμένο είδος φοβίας, που βιώνεται χωρίς καν το άτομο να έχει βιώσει την αίσθηση του φόβου. Απλά το άτομο ζει με το φόβο ότι θα νιώσει φόβο και προσπαθεί να αποφύγει την αίσθηση του φόβου έτσι ώστε να μην φοβηθεί. Το άτομο όταν βρίσκεται σε κατάσταση στρες ως απάντηση κινητοποιείται και εμφανίζει φόβο μήπως εμφανίσει φοβία, προσπαθώντας να το αποφύγει. Συνήθως, η φοβοφοβία εμφανίζεται από εσωτερικές προδιαθέσεις, που βρίσκονται σε υποσυνείδητο επίπεδο και συνδέονται με συμβάντα ή καταστάσεις που προκαλούν στο άτομο άγχος και φόβο.

Κατηγορία:Φοβίες
Μαξιμιλιανέουμ

μικρογραφία|322x322εσ|Το '''Μαξιμιλιανέουμ'''
Το **Μαξιμιλιανέουμ** (*Maximilianeum*) είναι παλατινό κτίριο στο Μόναχο, που κατασκευάστηκε ως έδρα φοιτητικού ιδρύματος. Στεγάζει επίσης το βαυαρικό Κρατικό Κοινοβούλιο από το 1949.

## Ιστορία
[μικρογραφία|Το '''Μαξιμιλιανέουμ''' την [Νύχτα]]
Ο βασιλιάς Μαξιμιλιανός Β΄ της Βαυαρίας ξεκίνησε το έργο στις 5 Οκτωβρίου 1857. Ο κορυφαίος αρχιτέκτονας ήταν ο Φρίντριχ Μπυρκλάιν. Το κτίριο βρίσκεται στην όχθη του ποταμού Ίζαρ, πριν από τη γέφυρα Μαξιμίλιαν και σηματοδοτεί το ανατολικό άκρο της Μαξιμιλιανστράσσε, μιας από τις βασιλικές λεωφόρους του Μονάχου, που πλαισιώνεται από νεογοτθικά παλάτια. 

Λόγω στατικών προβλημάτων, η κατασκευή ολοκληρώθηκε μόλις το 1874 μετά από επανειλημμένες επισκευές και η πρόσοψη του Μαξιμιλιανέουμ, που σχεδιάστηκε αρχικά και σε νεογοτθικό ρυθμό, έπρεπε να αλλάξει σε αναγεννησιακό ύφος υπό την επίδραση του Γκότφριντ Σέμπερ. Η πρόσοψη ήταν διακοσμημένη με καμάρες, κολώνες, ψηφιδωτά και κόγχες γεμάτες προτομές. 

Μέχρι λίγο πριν από το τέλος του Δευτέρου Παγκοσμίου Πολέμου, πραγματοποιούνταν στο χώρο η Έκθεση Τέχνης του Μονάχου. Προς το τέλος του πολέμου, τα δύο τρίτα του κτιρίου βομβαρδίστηκαν. Μετά τον πόλεμο, το κτήριο ανοικοδομήθηκε από τον Καρλ Κεργκλ. Το 1949, το Βαυαρικό Κρατικό Κοινοβούλιο εξέλεξε το κτίριο ως έδρα του, πράγμα που απαιτούσε αντίστοιχες αλλαγές στο χώρο. To πρώην Βαυαρικό Κρατικό Κοινοβούλιο είχε υποστεί σοβαρές ζημιές κατά τη διάρκεια του πολέμου. Όταν η κατασκευή του Μαξιμιλιανέουμ για τις πολλαπλές χρήσεις ήταν πολύ μικρή, προστέθηκαν τα έτη 1958/59 και 1964/65 νέες πτέρυγες με γραφεία και αίθουσες συσκέψεων.

Από το 1992-1994 ακολούθησε μια επέκταση από τους αρχιτέκτονες Βόλκερ Στάαμπ και Γιούργκεν Πλόιζερ και τα έτη 2010-2012 πραγματοποιήθηκε περαιτέρω επέκταση.

Κατηγορία:Μόναχο
Munich Re

[μικρογραφία|267x267εσ|Το [λογότυπο της **Munich Re**]]
Η **Munich Re Group** ή **Munich Reinsurance Company** (Γερμανικά: Münchener Rück, Münchener Rückversicherungs-Gesellschaft) είναι αντασφαλιστική εταιρεία με έδρα το Μόναχο της Γερμανίας. Είναι ένας από τους μεγαλύτερους αντασφαλιστές παγκοσμίως. Η ERGO, θυγατρική της Munich Re, είναι ο κύριος ασφαλιστικός κλάδος του Ομίλου. Οι μετοχές της Munich Re είναι εισηγμένες σε όλα τα γερμανικά χρηματιστήρια και στο ηλεκτρονικό σύστημα συναλλαγών της Xetra. Το Munich Re περιλαμβάνεται στον δείκτη DAX του Χρηματιστηρίου της Φρανκφούρτης, του Euro Stoxx 50 και άλλων δεικτών.

## Ιστορία
Το 1880, ο Carl von Thieme, ντόπιος Erfurt, ο πατέρας του οποίου ήταν διευθυντής της Θουριγγίας, ίδρυσε την Münchener Rückversicherungs-Gesellschaft μαζί με τον Wilhelm von Finck (συνιδιοκτήτη της τράπεζας Merck Finck & Co) και τον Theodor von Cramer-Klett. Ακολούθησε η ίδρυση της Allianz Versicherungs-Gesellschaft το 1890. Ο Carl von Thieme ήταν επικεφαλής του Munich Re μέχρι το 1921 και ο Wilhelm von Finck ήταν πρόεδρος του εποπτικού συμβουλίου μέχρι το 1924. Το Μόναχο Re έγινε γνωστό μετά τον σεισμό του 1906 στο Σαν Φρανσίσκο ως ο μοναδικός ασφαλιστής που παρέμεινε διαλυτός μετά την πληρωμή όλων των απαιτήσεων.

Το 2016 το μετοχικό κεφάλαιο της εταιρείας ανερχόταν σε 31,8 δισ. Ευρώ. Τα συνολικά έσοδα του ομίλου για το έτος (εγγεγραμμένα μικτά ασφάλιστρα) ήταν € 48,9 δισ., Με ενοποιημένο αποτέλεσμα ύψους € 2,581 εκατ.

Τον Φεβρουάριο του 2010, ο αμερικανός επενδυτής Warren Buffett έγινε ο μεγαλύτερος μέτοχος της Munich Re της εταιρείας. Από τον Δεκέμβριο του 2015 μείωσε τις συμμετοχές του σε λιγότερο από 3%.

## Ιδιοκτησία
Το δωρεάν επιτόκιο δηλώνεται σχεδόν 100%, με περίπου 200.000 μετόχους (Φεβρουάριος 2016)

Προφίλ μετόχων:

Θεσμικοί επενδυτές (70,2%)

Ιδιώτες μέτοχοι (18,7%)

Οι εταιρείες επενδύσεων (9,6%)

Ασφαλιστικές εταιρείες (0,3%)

Τράπεζες (1,2%)

Οι περισσότεροι μέτοχοι βρίσκονται στη Γερμανία (περίπου 40,6%), ακολουθούμενος από τη Βόρεια Αμερική (26%), άλλες ευρωπαϊκές χώρες (21,2%), Ηνωμένο Βασίλειο (11,5%), άλλες χώρες (0,7%).

### Θυγατρικές
Μόναχο αντασφαλίσεων Αμερική

Αμερικανική Σύγχρονη Ασφαλιστική Ομάδα

Εταιρεία επιθεώρησης και ασφαλίσεως ατμού Hartford

Munich Reinsurance Trading LLC

Κατηγορία:Ασφαλιστικές εταιρίες
Απόστολος Παπαοικονόμου

Ο **Απόστολος Α. Παπαοικονόμου** (1861 - 1930) ήταν Έλληνας στρατιωτικός και πολιτικός.

## Βιογραφικά στοιχεία
Καταγόταν από τον Αλμυρό. Εξελέγη βουλευτής Αλμυρού στις εκλογές του 1923 και επανεξελέγη το 1928 με το κόμμα των Φιλελευθέρων. Την περίοδο 1929-31 ήταν αναπληρωματικό μέλος της εφορείας στην Ιστορική και Λαογραφική Εταιρεία των Θεσσαλών.

Αποστρατεύτηκε με τον βαθμό του Υποστρατήγου. Η δεύτερη και τελευταία του βουλευτική θητεία δεν ολοκληρώθηκε, εξαιτίας του θανάτου του.

Από τον γάμο του με την Όλγα Παπαοικονόμου, απέκτησε δύο γιους, που σταδιοδρόμησαν στον τραπεζικό τομέα, τον Τάκη και τον Νικόλαο και μία κόρη, την Τζιτζίκα.

Πέθανε στις 21 Σεπτεμβρίου 1930 στην Αθήνα και κηδεύτηκε την επομένη από τη Μητρόπολη.

## Παραπομπές


Κατηγορία:Βουλευτές Αλμυρού
Κατηγορία:Βουλευτές εκλεγμένοι με το κόμμα των Φιλελευθέρων
TRT

Το αρκτικόλεξο **TRT** μπορεί να αναφέρεται:
* στην Τουρκική Ραδιοφωνία και Τηλεόραση
* στην *Θεσσαλική Ραδιοφωνία Τηλεόραση*
Mercy (τραγούδι των Madame Monsieur)

Το "**Mercy**" είναι ένα τραγούδι γραμμένο και ερμηνευμένο από το Γαλλικό ντουέτο Madame Monsieur. Το τραγούδι εκπροσώπησε τη Γαλλία στη Eurovision 2018, μετά τη νίκη του στο *[[Destination Eurovision]]* και στον διαγωνισμό της Γιουροβίζιον ήρθε 13ο με 173 βαθμούς.

## Παραπομπές


Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2017
Κατηγορία:Singles του 2018
Κάρολος Εδουάρδος της Σαξονίας-Κοβούργου-Γόθας

Ο **Κάρολος Εδουάρδος** (γερμ. *Carl Eduard*, αγγλ. *Charles Edward*, 19 Ιουλίου 1884 - 6 Μαρτίου 1954) του Οίκου της Σαξονίας-Κοβούργου & Γκότα ήταν δούκας (1900 - 1918) και μετά τιτουλάριος δούκας (1918 - 1954) της Σαξονίας-Κοβούργου & Γκότα.

## Βιογραφία
Ο *Λεοπόλδος Κάρολος Εδουάρδος Γεώργιος Αλβέρτος* ήταν το δεύτερο παιδί και ο μόνος γιος του Λεοπόλδου, Δούκα του Ώλμπανυ, και της Ελένης, κόρης του Γεωργίου Βίκτωρα του Βάλντεκ & Πύρμοντ.

Το 1954 απεβίωσε στο Κοβούργο της Σαξονίας σε ηλικία 70 ετών. Τον διαδέχθηκε ο τρίτος γιος του, Φρειδερίκος Ιωσίας.

## Οικογένεια
Νυμφεύτηκε το 1905 τη Βικτωρία Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ, κόρη του Φρειδερίκου Φερδινάνδου του Σλέσβιχ-Χόλσταϊν, και είχε τέκνα:
* Ιωάννης Λεοπόλδος (1906 - 1972), Διάδοχος της Σαξονίας-Κοβούργου & Γκότα.
* Σίβυλλα (1908 - 1972), παντρεύτηκε το Γουσταύο Αδόλφο, Δούκα του Βεστερμπότεν.
** Κάρολος ΙΣΤ΄ Γουσταύος της Σουηδίας.
* Ουμβέρτος (1909 - 1943), Πρίγκιπας της Σαξονίας-Κοβούργου & Γκότα.
* Καρολίνα Ματθίλδη (1912 - 1983), παντρεύτηκε πρώτα το Φρειδερίκο του Καστέλ-Ρυντενχάουζεν, έπειτα το Μαξ Σνίρρινγκ και τέλος τον Καρλ Όττο Άντρε.
* Φρειδερίκος Ιωσίας (1918 - 1998), τιτουλάριος Δούκας της Σαξονίας-Κοβούργου & Γκότα.

## Πρόγονοι

## Πηγές
* Hubertus Büschel, *Hitlers adliger Diplomat*. S. Fischer Verlag, Frankfurt, 2016. ISBN 978-3100022615.
* Harald Sandner, *Hitlers Herzog: Carl Eduard von Sachsen-Coburg und Gotha: die Biographie*. Aachen, 2010.

## Παραπομπές


Κατηγορία:Οίκος της Σαξονίας-Κοβούργου-Γόθας
Ουμβέρτος της Σαξονίας-Κοβούργου-Γόθας (1909-1943)

Ο **Ουμβέρτος** (γερμ. *Hubertus*, 24 Αυγούστου 1909 - 26 Νοεμβρίου 1943) από τον Οίκο της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας.

## Βιογραφία
Ο *Ντήτμαρ Ουμβέρτος Φρειδερίκος Γουλιέλμος Φίλιππος* ήταν ο δευτερότοκος γιος του Καρόλου Εδουάρδου της Σαξονίας-Κοβούργου-Γόθας και της Βικτωρίας Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ, κόρης του Φρειδερίκου Φερδινάνδου του Σλέσβιχ-Χόλσταϊν.

Το 1943 απεβίωσε στο Βελύκι Μόστυ της Ουκρανίας, πολεμώντας στον γερμανικό στρατό κατά τον Δεύτερο Παγκόσμιο Πόλεμο. Ήταν 34 ετών και άγαμος.

## Πρόγονοι

## Πηγές
* thePeerage.com – Dietmar Hubertus Friedrich Wilhelm Philip Prinz von Sachsen-Coburg und Gotha

## Παραπομπές


Κατηγορία:Οίκος της Σαξονίας-Κοβούργου-Γόθας
Ιωάννης Λεοπόλδος της Σαξονίας-Κοβούργου-Γόθας

Ο **Ιωάννης Λεοπόλδος** (γερμ. *Johann Leopold*, 2 Αυγούστου 1906 – 4 Μαΐου 1972) από τον Οίκο της Σαξονίας-Κοβούργου-Γόθας, ήταν διάδοχος της Σαξονίας-Κοβούργου-Γόθας.

## Βιογραφία
Ο *Ιωάννης Λεοπόλδος Γουλιέλμος Αλβέρτος Φερδινάνδος Βίκτωρ* ήταν ο πρωτότοκος γιος του Καρόλου Εδουάρδου της Σαξονίας-Κοβούργου-Γόθας και της Βικτωρίας Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ, κόρης του Φρειδερίκου Φερδινάνδου, του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1972 απεβίωσε στο Γκράιν της Αυστρίας σε ηλικία 66 ετών.

## Οικογένεια
Νυμφεύθηκε πρώτα το 1932 τη Φεοντόρα, Βαρόνη φον ντερ Χορστ. Ο γάμος ήταν μοργανατικός και ο Ιωάννης Λεοπόλδος αποκλείστηκε της διαδοχής. Είχε τέκνα:
* Καρολίνα Ματθίλδη Μαριάννα (γενν. 1933), παντρεύτηκε τον Μίκαελ Νίλσεν (1923-1975).
* Ερνέστος Λεοπόλδος (1935-1996), πρίγκιπας της Σαξονίας-Κοβούργου-Γόθας. Νυμφεύτηκε πρώτα την Ίνγκεμποργκ Χένιγκ (γενν. 1937) και μετά την Γκερτράουντε Μόνικα Πφάιφερ και έπειτα την Σαμπίνα Μαργαρίτα Μπίλερ (1941-1996) και είχε τέκνα:
** Ουμβέρτος, πρίγκιπας της Σαξονίας-Κοβούργου-Γόθας (από τον 1ο γάμο).
** Βικτωρία, Ερνέστος-Ιωσίας, Κάρολος-Εδουάρδος, Φερδινάνδος-Χριστιανός, Αλίκη-Σίβυλλα (από τον 2ο γάμο).
* Πέτρος Αλβέρτος (γενν. 1939). Νυμφεύτηκε την Ροσβίτα Ερριέττα Μπρόιερ και απέκτησε δύο γιους:
** Πέτρος και Μάλτε

Το 1962 διαζεύχθηκε, και το 1963 ο Ιωάννης Λεοπόλδος έκανε 2ο γάμο, με τη Μαρί Τερέζ Ράιντλ· δεν απέκτησαν τέκνα.

## Πρόγονοι

## Παραπομπές


Κατηγορία:Οίκος της Σαξονίας-Κοβούργου-Γόθας